Rongirestoraniga muidugi. Aga oma moonakott ei tee ka paha.  Kui üle Vani järve jõuad, siis anna tuld: piletile märgitud kohad Iraani rongis tegelikkuses eriti ei kehti, esimesed saavad paremad kupeed, viimased need, mis üle juhtuvad jääma.  Iraani piiripunktis  võib minna tunde, nende passikontrolli süsteem on täielik ilmaime: kõik reisijad aetakse jaamahoonesse luugi taha järjekorda, et saaks passi ära anda. Teisest luugist antakse kauges tulevikus pass tagasi.  Kui sul on läpakas kaasas, peida see koti põhja. Tollikontroll on Tabrizis, välismaalaste kotte küll eriti põhjalikult ei puistata, aga mine tea. Läpakate suhtes on neil eriline uudishimu: kui neil tekib mõte, et see võib sisaldada midagi sündsusetut, konfiskeeritakse see kontrollimise nime all paariks  nädalaks.  Mõnus reis on sul, kadedaks ajab.